Kyanid meďný

**Kyanid meďný** je anorganická zlúčenina so vzorcom CuCN. Používa sa ako katalyzátor, pri pokovovaní medi, a pri príprave nitrilov.

## Štruktúra
Kyanid meďný má polymérnu štruktúru. Vyskytuje sa v dvoch polymorfných formách, ktoré obidve obsahujú reťazce -[Cu-CN]- tvorené Cu centrami prepojené kyanidovými ligandami. Vysokoteplotný polymorf má štruktúru podobnú kyanidu striebornému, lineárny reťazec zaberá tvar šesťuholníka a susedné reťazce sú posunuté o +/- 1/3 *c*. Pri nízkoteplotnom polymorfe reťazec nie je lineárny a tvorí rozvlnené vrstvy, ktoré sa na seba skladajú, pootočené o 49°.
Súbor:Structure_of_HT-CuCN_(dissorderd_CN).jpg|odkaz=Soubor:Structure_of_HT-CuCN_(dissorderd_CN).jpg|alt=Struktura vysokoteplotního polymorfu kyanidu měďného s řetězci rotujícíni kolem osy c; oranžová = měď, modrá = kyanidové ionty| Štruktúra vysokoteplotného polymorfu kyanidu meďného s&nbsp;reťazcami rotujúcim okolo osi c; oranžová = meď, modrá = kyanidové ióny
Súbor:Structure_of_LT-CuCN_(dissorderd_CN).jpg|odkaz=Soubor:Structure_of_LT-CuCN_(dissorderd_CN).jpg|alt=Struktura nízkoteplotního polymorfu kyanidu měďného; oranžová = měď, modrá = kyanidové ionty| Štruktúra nízkoteplotného polymorfu kyanidu meďného; oranžová = meď, modrá = kyanidové ióny


## Príprava
Kyanid meďný je možné zakúpiť ako nízkoteplotný polymorf. Pripravuje sa redukciou síranu meďnatého hydrogénsiričitanom sodným za teploty 60&nbsp;°C a následné reakcie produktu s&nbsp;kyanidom sodným.

: 2 CuSO4 + NaHSO3 + H2O + 2 NaCN → 2 CuCN + 3 NaHSO4

Po pridaní hydrogensiričitanu sodného roztok síranu meďnatého zmení farbu na zelenú a pridá sa kyanid sodný. Reakcia sa vykonáva v&nbsp;mierne kyslom prostredí. V&nbsp;minulosti sa kyanid meďný pripravoval priamou reakciou síranu meďnatého s&nbsp;kyanidom sodným, kedy tiež vznikal dikyan:

: 2 CuSO4 + 4 NaCN → 2 CuCN + (CN)2 + 2 Na2SO4

Tvorba dikyanu pri tejto reakcii spôsobovala nedostatočnú čistotu takto pripraveného kyanidu, a preto sa tento postup v&nbsp;priemysle nepoužíva.

Podobným spôsobom je možné pripraviť jodid meďný, čím sa prejavujú vlastnosti kyanidového aniónu zodpovedajúce pseudohalogenidom, a možno tak tiež vysvetliť, prečo nebol pripravený kyanid meďnatý.

## Reakcia
Kyanid meďný je vo vode nerozpustný, avšak rozpúšťa sa ľahko v&nbsp;roztokoch kyanidov za vzniku komplexov [Cu(CN)3] 2− a [Cu(CN)4] 3−, čím sa líšia od kyanidu strieborného a zlatného, ktoré tvoria ióny [M(CN)2] −.

## Použitie
Kyanid meďný sa používa pri pokovovávaní medi.

### Organická syntéza
CuCN reaguje s&nbsp;organolitmovými zlúčeninami za vzniku zmiešaných solí so vzorcami Li[RCuCN] a Li2[R2CuCN]. Použitím CuCN došlo k zjednodušeniu prípravy organomedných činidiel typu CuR a LiCuR2, nazývaných Gilmanove činidlá .

Uvedené zmiešané soli sú zdrojmi karboaniónov, menej reaktívne ako organolithé zlúčeniny. Vďaka tomu je možné ich využiť napríklad v&nbsp;konjugovaných adíciách .

Kyanid meďnatý môže byť tiež použitý na prípravu stanylových a silylových zlúčenín, používaných ako zdroje R3Sn− a R3Si−.

Kyanid meďný sa používa na premenu arylhalogenidov na nitrily.

## Referencie


## Iné projekty

## Externé odkazy
* National Pollutant Inventory - Cyanide compounds fact sheet
* National Pollutant Inventory - Copper and compounds fact sheet

## Zdroj

Kategória:Anorganické insekticídy
meďný
Kategória:Zlúčeniny medi
Kategória:Fungicídy